Store mængder fyrværkeri blev stjålet fra to containere tæt ved Hjallerup.

De to containere er blevet helt tømt for fyrværkeri i tidsrummet tirsdag morgen d. 25. november til torsdag aften d. 27. november. Containerne stod på en mark på Melvadvej ved Thorup. Og tyvene har efter alt at dømme brugt en skærebrænder til at få brækket containerne op. Det stjålne fyrværkeri ánslåes til at have en værdi på omkring 300.000 kroner. Det stjålne fyrværkeri er blandt andet store batterier af mærket Gold Label, af typerne Blokhus, Lønstrup, Vigsø og Rødhus samt to paller med såkaldte festivalraketter af mærket Power Star. Politiet har forskellige tekniske spor at gå efter, men vil dog gerne høre fra folk der enten har set noget i området i det pågældende tidsrum eller bliver tilbudt at købe ovennævnte mærker. Kontakt Nordjyllands Politi på 114.